Klasa:UPR-2017

Urbroj: 240 -2017 od 27. listopada 2017 godine

Na temelju članka 14.Kolektivnog ugovora za djelatnost socijalne skrbi (NN br.32/17), članka 40. Statuta Centra za rehabilitaciju Samaritanac Split, članaka 4. Pravilnika o radu CZR Samaritanac Split i članaka 3. t. 8. Pravilnika o unutarnjem ustrojstvu i sistematizaciji poslova u Centru, a po prethodno pribavljenoj suglasnosti Ministarstva za demografiju, obitelj, mlade i socijalnu politiku, klasa: 100-01/17-02/504, urbroj: 519-04-1-2-2/5-17-3 od 16. listopada 2017, v.d. ravnatelja Centra raspisuje

JAVNI NATJEČAJ

1. za zasnivanje radnog odnosa na neodređeno vrijeme (puno radno vrijeme),

za radno mjesto

* **njegovatelja/ice -** 1 izvršitelj/ica na neodređeno vrijeme uz probni rad od 1 mjesec

Uvjeti:

* završena osnovna škola
* tečaj za njegu

 - zdravstvena sposobnost za obavljanje poslova

Na javnom natječaju mogu ravnopravno sudjelovati osobe oba spola.

Ako kandidat ostvaruje pravo prednosti pri zapošljavanju prema posebnom zakonu, dužan se u prijavi na natječaj pozvati na to pravo i priložiti potrebnu dokumentaciju te dokaz da je nezaposlen (u izvorniku ili ovjerenom presliku).

Uz prijavu na natječaj kandidati su dužni priložiti u izvorniku ili ovjerenom presliku

* životopis,
* dokaz o stručnoj spremi (preslika diplome/svjedodžba),
* dokaz o završenom tečaju za njegu (preslika uvjerenja)
* dokaz o radnom stažu (preslika radne knjižice i/ili potvrda Hrvatskog zavoda za mirovinsko osiguranje o podatcima evidentiranim u matičnoj evidenciji Zavoda),
* dokaz o državljanstvu (preslika domovnice, važeće osobne iskaznice ili putovnice)
* rodni list
* uvjerenje nadležnog suda da se protiv kandidata ne vodi kazneni postupak (koje nije starije od 6 mjeseci)

Natječaj će biti objavljen u Narodnim novinama, oglasnoj ploči Hrvatskog zavoda za zapošljavanje te oglasnoj ploči i web stranicama Centra.

Prijave na natječaj s dokazima o ispunjavanju uvjeta podnose se u roku od 8 dana od

objave natječaja u Narodnim novinama i Hrvatskom zavodu za zapošljavanje u pisanom obliku na adresu: Ćiril- Metodova 14a, 21000 Split, s naznakom: « Prijava za natječaj».

Nepotpune i nepravodobno dostavljene prijave neće se razmatrati.

O rezultatima natječaja kandidati će biti obaviješteni u zakonskom roku.

Uvjerenje o zdravstvenoj sposobnosti izabrani kandidat dužan je dostaviti prilikom sklapanja ugovora o radu.

 Centar za rehabilitaciju Samaritanac Split